สวัสดีครับ เมื่อปีก่อนช่วงเดือนตุลาคม 2560 ผมเคยถูกแมวกัด แมวไม่ได้ฉีดวัคซีน หลังจากที่เจอแมวกัดตัวผมก็ได้ไปฉีดวัคซีนที่โรงพยาบาล ทั้งหมด4ครั้ง รวมทั้งหมด8เข็ม พอมาครั้งล่าสุดวันนี้ 27พฤษภาคม2561 ผมเจอหมาข่วนเป็นรอยแดง ไม่มีเลือดออก น้องหมาฉีดยาแล้วครับ ประมาณ 2-3เดือนก่อน อยากจะถามว่าต้องทำอย่างไรต่อไปครับ
สวัสดีค่ะ supakit,หากเคยได้รับการฉีดวัคซีนป้องกันพิษสุนัขบ้าครบตามกำหนดนัด 4 ครั้งดังกล่าว มานานเกิน 6 เดือนแล้ว เมื่อโดนสุนัขข่วนอีกในวันนี้ ควรฉีดวัคซีนพิษสุนัขบ้ากระตุ้น 2 ครั้ง แต่หากยังไม่เกิน 6 เดือน ให้ฉีดกระตุ้น 1 ครั้งหรืออีกทางเลือกหนึ่ง คือหากสุนัขเป็นสุนัขที่เลี้ยงให้อยู่แต่เฉพาะในเขตบ้าน และได้รับการฉีดวัคซีนป้องกันพิษสุนัขบ้ามาต่อเนื่องทุกปี และสามารถเฝ้าติดตามอาการได้ อาจใช้วิธีเฝ้าสังเกตอาการไปก็ได้ค่ะโดยหากสุนัขไม่มีอาการผิดปกติใน 3-4 วัน และไม่ตายหรือหนีหายไปไหนภายใน 14 วัน ก็ไม่จำเป็นต้องไปฉีดวัคซีนกระตุ้นค่ะ